google/wiki40b huggingface dataset:
Uhorská revolúcia

O názve

Pojem Uhorská revolúcia (1848 – 1849) (synonymá: Uhorská buržoázna revolúcia (1848 – 1849), Uhorské povstanie 1848 – 1849) sa v slovenčine používa málo, pretože väčšinou sa táto revolúcia uvádza len ako súčasť širších pojmov (a teda aj pod názvom) "revolúcia/revolučné roky/buržoázna revolúcia 1848-1849" v habsburskej monarchii/Európe .
Najmä u maďarských autorov sa často revolúcia označuje alebo doplnkovo označuje ako boj za slobodu (oslobodzovací boj). Tým vzniká názov v podobe  (uhorská) revolúcia a boj za slobodu [alebo oslobodzovací boj] 1848 – 1849 Hodnotenie tejto revolúcie ako maďarského boja za slobodu nemaďarské národy niekedy považujú za nevhodné. 
Pojem Maďarská revolúcia (1848 – 1849) v slovenčine označuje spravidla len maďarskú časť revolúcie v Uhorsku, t.j. nezahŕňa povstania nemaďarských národov v Uhorsku, napríklad slovenské povstanie (pozri nižšie). Synonymné sú názvy: Maďarská buržoázna revolúcia a Maďarské povstanie (1848 – 1849).

Charakteristika

Revolúcia v Uhorsku v rokoch 1848-49 definitívne skoncovala s feudalizmom v Uhorsku (zrušenie poddanstva, rozšírenie volebného práva atď.). Okrem toho prerástla v (neúspešnú) vojnu za nezávislosť Uhorska (fakticky najmä Maďarov) od Rakúska. Paralelne s týmto bojom Maďarov za nezávislosť od Rakúska prebiehal ozbrojený boj jednotlivých nemaďarských národností Uhorska (konkrétne Slovákov, Srbov, Chorvátov, Rumunov a Rusínov/Ukrajincov) proti Maďarom; slovenská časť tohto boja sa tradične nazýva slovenské povstanie.

Predohra

Uhorsko bolo rovnako ako České krajiny súčasťou Habsburskej monarchie, respektíve Rakúskeho cisárstva. Uhorské kráľovstvo, ktoré vždy patrilo k významným krajinám strednej Európy, bolo začiatkom 19. storočia krajinou značne zaostalou, topiacou sa v hospodárskej kríze a ľudia v nej neslobodní, nemajúci žiadne občianske a politické práva. 
Veľká francúzska revolúcia ovplyvnila maďarských obrodencov túžbou zmeniť tento systém, odtrhnúť sa od Rakúskeho cisárstva a vyhlásiť samostatnú Uhorskú republiku. Počas 30. rokov bolo reformné hnutie zamerané predovšetkým na reformu hospodárskeho života, ako ju predstavovali návrhy grófa Istvána Széchenyiho.
Svojim politickým rozhľadom vtedy Széchenyi vysoko prevyšoval svojich súčasníkov. Na sneme v Bratislave v rokoch 1832-1836 zazneli už v duchu ideí Istvána Széchenyiho požiadavky na výkup z dedičného poddanstva, rovnaké majetkové práva a rovnosť pred zákonom. Rakúsky kancelár Metternich videl v mnohých snemovných vystúpeniach nástup revolučných snáh, ktoré chcel odstrašujúco potlačiť. Do vojenského väzenia boli v máji 1836 dopravení László Lovassy a ďalší predstavitelia snemovnej mládeže. Za vinu sa im kládli buričské prejavy proti Habsburskému absolutizmu, podpora poľských revolucionárov atď. Za obvinených sa vtedy postavil mladý advokát, dnes národný hrdina, Lajos Kossuth. V máji 1837 bol však zatknutý a na slobodu sa dostal až roku 1840.
Lewisit

Lewisit (systematicky (E/Z)-2-chlóretenyldichlórarzín, synonymum (cis, trans)-2-chlórvinyldichlórarzín) je organická zlúčenina arzénu. Používaný ako chemická zbraň - pľuzgierotvorná a dráždivá látka.
Vyrábal sa v USA a Japonsku ako chemická zbraň. Pôsobí ako pľuzgierotvorná otravná látka. Čistý lewisit je kvapalina bez farby a zápachu. V prípade prítomnosti prímesí predstavuje obyčajne žltú alebo hnedú kvapalinu s charakteristickým zápachom, podobným muškátu.

Účinky - príznaky otravy

Lewisit ľahko preniká odevom aj gumou. Účinky látky sú podobné ako pri yperite avšak s tým rozdielom, že nastupujú okamžite. Na mieste zasiahnutia dochádza k sčervenaniu pokožky a následne vzniku pľuzgierov, ktoré sa zväčšujú a po 12 hodinách prasknú, pričom vytvoria ťažko hojiteľné rany. Výpary lewisitu pôsobia aj na oči a dýchacie orgány, spôsobujú ťažkosti s dýchaním, sucho a pálenie v nose, hrdle, hrudi a kašeľ. Možno tiež pozorovať príznaky celkovej otravy.
Hmota (fyzika)

Hmota (staršie pomenovanie matéria) je atribút substancie a entít prejavujúci sa pokojovou hmotnosťou alebo silovým poľom. Zjednodušene povedané ide o súhrnný názov pre látku a pole. V širšom zmysle hmota zahŕňa aj antihmotu, v ešte širšom zmysle aj skrytú hmotu. Hmota tvorí jedinú podstatu vesmíru, ale pritom sa vyskytuje v nekonečne mnohých kvalitatívne rozdielnych formách. V niektorých prípadoch sa pole (a teda ani fotón a pod.) za hmotu nepovažuje. Podľa teórie relativity nie je žiadny rozdiel medzi hmotou a energiou, pretože hmota sa môže zmeniť na energiu a naopak.
Pojem je historicky úzko spätý s hmotou vo filozofii.

Odchylná terminológia v angličtine

V angličtine sa slovo matter (hoci čisto jazykovo znamená hmota, matéria) obyčajne chápe ako to, čo v slovenčine označujeme ako látka (čiže nezahŕňa pole - pozri nižšie). Vznikajú tak niekedy aj nedorozumenia pri prekladoch (napr. "dark matter" sa prekladá ako tmavá hmota, ale správne ide len o tmavú látku).
Pole sa označuje náhradnými výrazmi, a to najmä radiation (t.j. žiarenie) alebo force (carriers) (t.j. sila alebo nosiče sily) alebo energy (t.j. energia).
Spoločný termín pre látku a pole sa v angličtine obyčajne nevyskytuje.

Vznik hmoty

Pri veľkom tresku sa uvoľnili veľké množstvá energie a vznikol expandujúci štvorrozmerný časopriestor. Vďaka týmto obrovským množstvám energie vznikli veľké množstvá tesne na seba natlačených elementárnych častíc.
V takzvanej hadrónovej ére medzi 10⁻³² a 10⁻⁴ sekundami po veľkom tresku vznikli prvé stabilné protóny a neutróny. V leptónovej ére (čas potom až po 1 sekundu po veľkom tresku) vznikli prvé stabilné elektróny. Až do tejto éry sa hmota a antihmota navzájom ničili. Napokon zostala hmota.
V nasledujúcich érach žiarenia vznikli izotopy vodíka protium, deutérium a trícium.
Milión rokov po veľkom tresku sa začala dnešná éra hmoty. Vodíkové mračná vytvorili galaxie a hviezdy, v ktorých prebiehala fúzia vodík na hélium až po uhlík a železo, čo sú v našom vesmíre najrozšírenejšie chemické prvky.

Klasická fyzika vs. moderná fyzika

V Klasickej fyzike sa hmota rozdeľuje na:

Spôsob existencie hmoty

Spôsob existencie hmoty alebo vlastnosti ktorými sa vyznačuje.

Priestor

Pod pojmom priestor chápeme rozloženie hmotných objektov a vzájomný vzťah medzi nimi.

Čas

Trvanie existencie hmoty a jej štruktúr a vzájomný príčinný vzťah každého z nich k predchádzajúcim a nasledujúcim hmotným objektom a jeho štruktúram voláme čas. 
Priestor a čas sú s hmotou nielen spojené ale priamo sú od nej závislé. Ich existencia je podmienená existenciou hmoty a jej pohybu.
Hmota je fundamentálny fyzikálny pojem. V minulosti úzko súvisel s filozofickým pojmom hmoty, pozri hmota (filozofia).
NGK Spark Plug

NGK Spark Plug Company, Limited (jap. 日本特殊陶業株式会社 – transkripciou: Nippon tokušu tógjó kabušiki gaiša, v doslovnom preklade: Japonské špeciálne keramické výrobky, akciová spoločnosť), vystupuje aj pod skratkou NGK, je akciová spoločnosť založená v roku 1936, sídliaca v meste Nagoja v Japonsku. NGK sa podieľa na výrobe a predaji zapaľovacích sviečok a súvisiacich produktov pre spaľovacie motory a nové keramické a vhodné produkty.

Organizácie

NGK má sídlo v prefektúre Aiči. V marci 2007 zamestnávala 10 407 zamestnancov po celom svete.
V roku 2007 NGK prevádzkovala sieť 7 kontaktných miest, 12 predajných miest, 13 výrobných závodov a 2 technické centrá po celom svete.
T14 (tank)

Ťažký tank T14 bol spoločným projektom americkej a britskej armády počas druhej svetovej vojny. Tank T14 mal slúžiť ako pechotný tank v radoch oboch armád.
Prototyp tanku T14 bol dokončený až roku 1944; touto dobou britský pechotný tank Churchill slúžil už 2 roky a dočkal sa značného zdokonalenia oproti svojim raným verziám. Projekt tanku T14 bol preto ukončený. Americká armáda pracovala na podobnom tanku, ktorý by bol podobne pancierovaný ale s vyššou rýchlosťou, vhodný aj pre iné nasadenie než ako pechotný tank. Tento vývoj viedol k vytvoreniu stredného tanku T20.

Návrh a vývoj

V roku 1941, vedenie United States Ordnance Department cestovalo do Británie za účelom získania britských skúseností, nápadov a požiadaviek pre budúci vývoj. V diskusii zaznela možnosť vytvoriť dobre vyzbrojené a opancierované vozidlo, ktoré by bolo silnejšie než vtedy produkovaný britský pechotný tank Churchill (A22).
Tank mal mať britský 57 mm kanón QF 6-pounder alebo americký 75 mm kanón a mal zdieľať mnoho častí s tankom M4 Sherman, ale s pancierovaním 2× silnejším (až 101 mm) ako mal v tom čase M4 Sherman.
Briti v roku 1942 objednali výrobu 8 500 kusov, načo sa rozbehli detailné vývojové práce. Testovanie prototypu dokončeného v roku 1944 ukázalo, že tank je pre praktické využitie príliš ťažký. V tom čase však už britská armáda disponovala novými verziami tankov Churchill a krížnikových tankov s uspokojivými parametrami, preto bol vývoj tanku T14 zastavený. Boli vyrobené iba 2 prototypy, jeden bol na testovanie v americkej armáde a druhý bol poslaný do Spojeného kráľovstva. Prototyp, ktorý bol poslaný do Británie sa dochoval a je umiestnený v Bovingtonskom tankovom múzeu. Briti podľa rovnakých špecifikácií ako T14 vytvorili vlastný návrh tanku pod názvom A33 "Excelsior", ktorý však tiež nebol zaradený do služby.
Siamosaurus

Habitat

Analýza izotopu kyslíka (Romain Amiot et al., 2010) zubu Siamosaura ukázala pravdepodobný sklon k vodnému spôsobu života. Pomery izotopu zo zubnej skloviny Siamosaura a ďalších spinosauridov (Spinosaurus, Baryonyx a Irritator), boli podrobené porovnánaniu s izotopovým zložením súčasných dravcov, korytnačiek a krokodílov. Podľa štúdii bol pomer izotopu kyslíka bližšie k tým, aké majú súčasné korytnačky a krokodíly a podľa autorov si Siamosaurus mohol vyberať medzi pozemnými a vodnými biotopami, kde sa delil o potravu s veľkými krokodílmi, resp. ďalšími veľkými mäsožravcami.
V oboře

Ochrana

Predmetom ochrany je pôvodný porast, rastliny a fauna.
Nededza

Poloha

Obec sa nachádza na južnom okraji Kysuckej vrchoviny, v severovýchodnej časti Žilinskej kotliny, asi 6 km východne od centra Žiliny. Nededza je zasadená v údolí potoka Kotrčiná, ktorý preteká obcou, južne situovaným areálom výrobného závodu Kia Motors Slovakia a Mobis a následne ústí do Gbelianskeho potoka. Prístup do obce vedie z cesty II/583 (Žilina - Terchová), na ktorú sa na okraji obce pripája cesta do Kotrčinej Lúčky, vedúca stredom obce.

Dejiny

Najstaršia písomná zmienka o obci Nededz sa zachovala v kráľovskej listine z roku 1384, ktorou kráľovná Mária potvrdila právo na majetok pre rodiny Nedeckých. Obec vlastnili bratia Ladislav, Peter a Ján, ktorí majetok dostali za „ich oddanosť a služby“. V listine z roku 1483 sa obec nazýva Nedecza, v roku 1598 už v súčasnej podobe Nededza a v čase maďarizácie od 1906 do 1915 Vágnedecz. V roku 1598 žilo v obci 422 obyvateľov v 32 domoch. 
V obci žili na konci feudalizmu v polovici 19. storočia grófske rodiny Pongrácovcov a Nyáryovcov, niekoľko zemanov a desiatky chudobných roľníckych rodín. Miestni sa živili poľnohospodárstvom a chovom dobytka.

Šport

Nededza má vlastný futbalový klub - OŠK Nededza, no tradíciu má aj hra stolného tenisu a šachu.
Polhoranka

Prameň

Pramení v Oravských Beskydách na východnom svahu vrchu Beskydok (1 168,4 m n. m.), v blízkosti najsevernejšie položeného bodu územia Slovenska, na slovensko-poľskej štátnej hranici, v nadmorskej výške cca 1 065 m n. m.

Opis toku

V pramennej oblasti tečie najprv na juh, následne sa stáča západojuhozápadným smerom, zľava priberá Priehybský potok a sprava prítok (854,8 m n. m.) zo západného svahu Beskydku. Potom sa stáča na juhozápad, priberá Hlásnu rieku zľava pri horárni Borsučia. Neskôr sa stáča k juhu, priberá bezmenný prítok sprava (733,1 m n. m.), opäť mení smer toku, najprv na juh a po pribratí pravostrannej Kalužovky na juhovýchod. Vteká do Podbeskydskej brázdy, tečie cez obec Oravská Polhora a tu priberá Dlhú vodu sprava, Šoltýsky potok zľava. Ďalej tečie popri Rabči, pričom sa prelamuje cez Podbeskydskú vrchovinu a priberá Sihelčík a Sihelniansky potok sprava, Soľný potok a Bystrú zľava a tiež potok Za vodou opäť sprava.
Následne vstupuje do Oravskej kotliny, preteká okrajom obce Zubrohlava, kde z ľavej strany priberá Lazový potok a Skladaný potok, tok sa napriamuje a tečie na juh. Sprava ešte priberá Klinský potok, vytvára oblúk ohnutý na západ a ústi do vodnej nádrže Orava.

Ústie

V nadmorskej výške 601,0 m n. m. ústi do vodnej nádrže Orava na katastrálnom území obce Zubrohlava (južne od nej). Pred vybudovaním priehrady Polhoranka ústila do Bielej Oravy na území zaniknutej obce Slanica, východne od Námestova.
Karosa B 961

Konštrukcia

B 961 je trojnápravové kĺbové vozidlo so štandardnou výškou podlahy. Od svojho predchodcu, ktorým je model B 941, sa rovnako ako jeho krátka verzia líši hlavne odlišným zadným čelom. Na bočnici má štvoro dverí, dvoje pre každý článok. Vnútri autobusu je 45 miest na sedenie a 122 miest na státie. Sedadlá sú plastové, potiahnuté látkou; na niektorých sú navyše umiestnené úchyty pre držanie cestujúcich. Vozidlo je vybavené vizuálnym aj zvukovým informačným systémom – digitálnymi transparentami. Karosériu tvoria dva články spojené kĺbom a mechom. Motor, ktorým je vozidlo vybavené, je IVECO F2BE 1682C s výkonom 213 kW, prevodovka je buď automatická 3 stupňová VOITH DIWA D851.3E, 4 stupňová Voith D854.3E alebo 4 stupňová ZF HP 502 C. Maximálna rýchlosť uvedená v katalógu je 70 km/h.
Menton

Poloha

Mesto má rozlohu 14,05 km². Najvyšší bod je položený 774 m n. m. a najnižší bod 0 m n. m.

Pôvod názvu

Podľa Ernesta Nègrea pochádza názov mesta zo staršieho rímskeho názvu „Mento“. Je rovnako možné ale nie určité, že pochádza z názvu Mons Ottonis podľa mena Ottona II., grófa z Vintimille z obdobia 1162 až 1200. Názov sa vyslovuje v miestnom dialekte ako „Mentan“ (meⁿˈtaⁿ) a píše sa Mentan. (Okcitánsky v klasickej norme Menton a Mentan v mistrálskej norme). V taliančine názov znie „Mentone“. V ruštine sa názov vyslovuje „Mentona“, čo vošlo do používania okolo roku 1900, kedy sa tam usídlila ruská menšina.

Dejiny

Miesto obce bolo osídľované už od paleolitu.
Via Julia Augusta, antická rímska cesta spájajúca Vintimille s Nice, prechádzala Mentonom. Je to len predpoklad, pretože archeologické stopy po nej neboli nájdené.
Na kopci Pépin, na západe súčasného mesta, sa zoskupilo osídlenie okolo hradu založeného grófom de Vintimille. Panstvo Puypin (lat. Podium Pinum) – neskôr Menton – pripadlo v 13. storočí janovskej rodine „Vento“, ktorá dala postaviť iný hrad a ten sa stal základom pre súčasný Menton. Prvá písomná zmienka o meste je z 21. júla 1262 v mierovej zmluve medzi Karolom z Anjou a Janovom.
V roku 1346 mesto kúpil Charles Grimaldi Monacký. Menton zostal pod vládou monackých princov počas piatich storočí do roku 1848. Vtedy bolo vyhlásené za slobodné mesto spolu so susedným Roquebrune pod ochranou kráľa Sardínie. Historický Menton nebol nikdy súčasťou grófstva Nice. 
Menton bol pripojený k Francúzsku počas Veľkej francúzskej revolúcie a Prvého cisárstva a stal sa súčasťou departementu Alpes-Maritimes, ktorý zahŕňal aj Monako a Sanremo. Menton sa stal súčasťou arrondissementu Sanremo.
Kniežatstvo Monako bolo znovu založené v 1814, ale prešlo v roku 1815 pod ochranu sardínskeho kráľa a princovia museli vzdať vazalský hold týmto kráľom. 
V 1848 revolučné hnutie spôsobilo zmeny, ktoré mali vplyv na Menton. Florestan I. dosiahol právo vyberať dane za vývoz citrónov, ktorý bol základným príjmom mesta. Dve mestá sa stali slobodnými mestami žiadajúc ochranu sardínskeho kráľa a boli administrované rodom Savojských. Dve slobodné mestá sa stali francúzskymi rok po pripojení ku grófstvu Nice v roku 1861. V plebiscite organizovanom v tom istom roku bol Menton vyhlásený za francúzsky. Napoleon III. zaplatil za túto teritoriálnu zmenu odškodnenie 4 milióny frankov princovi Karolovi III..
Podľa prímeria z Cassibile z 24. júna 1940 boli dve tretiny územia obce anektované Talianskom, od leta 1940 do 8. septembra 1943, čím sa stalo, že neskôr bolo obsadené Treťou ríšou až do oslobodenia 8. septembra 1944.

Obyvateľstvo

Počet obyvateľov je 28 926 (2011).
Nasledujúci graf zobrazuje vývoj počtu obyvateľov.
Zdroje: INSEE
Železná koruna Lombardie

Železná koruna Lombardie (tal. Corona Ferrea) je kráľovská koruna a jedna z najstarších kráľovských insígnií v Európe. Koruna sa stala symbolom Longobardského kráľovstva a neskôr aj stredovekého Talianskeho kráľovstva. V súčasnosti je uložená v katedrále Duomo di Monza v meste Monza.
Koruna vznikla na začiatku alebo v druhej polovici 9. storočia. Pomenovanie železná vychádza zo železného, asi 1 cm širokého, pásika vo vnútri koruny. Pásik bol údajne vykovaný z klincov, ktoré sa používali na ukrižovanie. Vonkajšok koruny tvorí 6 segmentov z tepaného zlata, čiastočne smaltovaného, ktoré sú spojené „kĺbmi“ vykladanými 22 drahokamami. Drahokamy vyčnievajú z reliéfov kvetov a krížov.
Jej veľkosť je relatívne malá. Niektorí historici sa domnievajú, že koruna bola pôvodne náramkom, pričom ostatní argumentujú tým, že bola upravená po tom ako sa dva segmenty stratili.
Aouze

Poloha

Obec má rozlohu 11,21 km². Najvyšší bod je položený 479 m n. m. a najnižší bod 310 m n. m.

Obyvateľstvo

Počet obyvateľov obce je 197 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vrtbovská záhrada

Vrtbovská záhrada sa nachádza v Prahe na Malej Strane so vstupom medzi ulicou Tržiště a Karmelínskou ulicou. Záhrada je zdobená kvetmi, sochami, jazierkom a je celoročne ošetrovaná. Poskytuje okamžitú premenu medzi rušnou ulicou a terasovito členenou záhradou. Táto baroková záhrada sa nachádza v areáli Vrtbovského paláca a bola vybudovaná v rokoch 1715 – 1720.
Patrí medzi pamiatky a je súčasťou Svetového dedičstva UNESCO, keď bola zapísaná spolu s ďalšími pražskými pamiatkami pod spoločným názvom Historické centrum Prahy.
Električková doprava v Gmundene

V rakúskom meste Gmunden sa nachádza najmenšia a najstaršia električková sieť v Rakúsku, tvorí ju jedna, 2,3 km dlhá trať. Električková trať otvorená 13. augusta 1894 je prevádzkovaná spoločnosťou Stern & Hafferl.

História

Stavebné práce na výstavbe trate sa začali 25. februára 1894 a o päť mesiacov, 13. augusta bola električková trať otvorená a spolu s ňou aj vozovňa, elektrická meniareň a dve budovy pre zamestnancov. Pôvodná trať viedla od železničnej stanice (vtedy ešte Rudolfsbahnhof) na Rathausplatz. V roku 1975 bola trať skrátená po Franz-Josef Platz
Vo februári 2013 bolo rozhodnuté o prepojení električkovej trate s miestnou Traunseebahn. Nová konečná stanica ponesie názov Seebahnhof. V budúcnosti by sa mala v rámci projektu StadtRegioTram predĺžiť do Vorchdorfu.
Orliaguet

Poloha

Obec má rozlohu 9,23 km². Najvyšší bod je položený 314 m n. m. a najnižší bod 100 m n. m.

Obyvateľstvo

Počet obyvateľov obce je 95 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stepníkovité

Rozšírenie

Na Slovensku sa vyskytuje len jeden veľmi nápadný druh stepník červený (Eresus cinnabarinus (= niger)). Možno ho nájsť na teplých lokalitách. Samica sa vidí zriedka, lebo žije skryto pod kameňmi a v zemných norách.
Pavol Röber

Životopis

Odborník v prírodných vedách, autor práce o hmyze okolia Banskej Bystrice (Wittenberg, 1673),ktorá vyšla pod názvom: Dissertatio de Insectis Novisolii in superiori die 20. Novembris elapsi (1672) anni Hungaria cum nive delapsis. Práca má 36 strán textu.
Orveau

Poloha

Obec má rozlohu 4,3 km². Najvyšší bod je položený 147 m n. m. a najnižší bod 64 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ernest Nyáry

Životopis

Narodil sa v rodine uhorských grófov Nyáryovcov (de Bedegh et Berencs) v Turčianskom Petre. Gymnaziálne štúdia absolvoval v Trnave, Pécsi a Vacove. Následne vyštudoval zahraničný obchod na univerzite vo Viedni. Ako občan ČSR v rokoch 1928 – 1930 vykonával vojenskú službu v česko-slovenskej armáde.
Krátke obdobie bol zamestnaný v Paríži v jednej obchodnej firme. Začal študovať teológiu na univerzite v Innsbrucku. Podľa rady nemeckej vizionárky Terézie Neumamnovej z Konnersreuthu nevstúpil do  Spoločnosti Ježišovej (jezuiti). V roku 1932 vstúpil do rehole bosích karmelitánov vo Francúzsku. 
V roku 1939 sa stal predstaveným karmelitánskeho kláštora v Avone. Tu strávil aj obdobie nemeckej okupácie počas druhej sv. vojny. V tomto období sa kláštor stal jednou zo základní francúzskeho odboja a úkrytom pre utekajúce židovské deti. 
V roku 1954 ho pápež Pius XII. vymenoval za vedúceho misie v irackom Bagdade. Pápež Pavol VI. ho v roku 1971 vymenoval za apoštolského administrátora v Bagdade a v roku 1972 za bagdadského arcibiskupa. V roku 1983 rezignoval na funkciu arcibiskupa z dôvodu dosiahnutia kánonického veku. Následne sa vrátil do materského kláštora v Avone.
V roku 1986 sa stal rytierom Čestnej légie.
Zomrel 30. augusta 1987 v Avone, kde bol aj pochovaný na kláštornom cintoríne.
Chaumont-le-Bois

Poloha

Obec má rozlohu 7,54 km². Najvyšší bod je položený 356 m n. m. a najnižší bod 216 m n. m.

Obyvateľstvo

Počet obyvateľov obce je 86 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Latresne

Poloha

Obec má rozlohu 10,39 km². Najvyšší bod je položený 72 m n. m. a najnižší bod 2 m n. m.

Obyvateľstvo

Počet obyvateľov obce je 3 277 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bouéni

Polohopis

Bouéni má rozlohu 14,29 km².

Obyvateľstvo

Bouéni má 5296 obyvateľov (2009).
Ján Krstiteľ Najmar

Životopis

Študoval na gymnáziu v Trnave, teológiu na univerzite v Košiciach a Trnave, a v rokoch 1713 – 1725 bol členom jezuitskej rehole. Vyučoval rétoriku, spoločenské náuky a jazyky na gymnáziu v Banskej Bystrici. Neskôr opát, apoštolský protonotár, riaditeľ gymnázia v Pezinku. V historicko-geografickej práci zhrnul vlastivedné údaje o krajoch Uhorska najmä Slovenska. Náboženské práce písal v slovakizovanej češtine. Podporoval pezinské gymnázium, kázal takmer výlučne po slovensky.

Úmrtie

Zomrel na svoje 70. narodeniny v roku 1766 v Pezinku. Je pochovaný v krypte pod pezinským katolíckym kostolom Nanebovzatia Panny Márie.
Schaffhausen (mesto)

Geografia

Schaffhausen je najsevernejším mestom Švajčiarska a je popri Bazileji a mestečkách Stein am Rhein a Eglisau (kantón Zürich) jedným z mála miest vo Švajčiarsku na sever od Rýna. Schaffhausen leží juhovýchodne od vrchu Hoher Randen.
V starom meste sa nachádza množstvo renesančných budov. Juhovýchodne od mesta, ale už mimo katastra Schaffhausenu sa nachádza Rheinfall, najväčší vodopád v Európe. Z celkovej rozlohy mesta, 41,78 km², je 19,9 % zastavaných, 29,1 % využívaných na poľnohospodárske účely a 51 % je zalesnených.
Zanzibar (mesto)

Zanzibar je najväčšie mesto ostrova Unguja (nazývaného aj Zanzibar) a hlavné mesto autonómneho štátu Zanzibar. Nachádza sa na západnom pobreží ostrova a žije v ňom 205 870 obyvateľov (2002).
Sídli tu prezident i parlament krajiny, ktorý má 50 poslancov.
Saint-Arroman (Gers)

Poloha

Obec má rozlohu 11,97 km². Najvyšší bod je položený 304 m n. m. a najnižší bod 192 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bertangles

Poloha

Obec má rozlohu 8,57 km². Najvyšší bod je položený 131 m n. m. a najnižší bod 51 m n. m.

Obyvateľstvo

Počet obyvateľov obce je 591 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Modrá vlajka

2009 ocenenia

Celkovo bolo v roku 2009 udelených 3458 modrých vlajok po celom svete. 2 808 pre pláže a 650 pre prístavy.
Le Seure

Poloha

Obec má rozlohu 5,68 km². Najvyšší bod je položený 26 m n. m. a najnižší bod 11 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Triaize

Poloha

Obec má rozlohu 58,8 km². Najvyšší bod je položený 17 m n. m. a najnižší bod 0 m n. m.

Obyvateľstvo

Počet obyvateľov obce je 1 011 (2009).
Nasledujúci graf zobrazuje vývoj počtu obyvateľov v obci.
Zdroje: INSEE